**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO IŠNUOMOJIMO VIEŠOJO KONKURSO BŪDU**

2022 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktais, atsižvelgdama į Molėtų rajono savivaldybės administracijos direktoriaus 2022 m. vasario 15 d. įsakymą Nr. B6-146 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

1. Išnuomoti viešojo konkurso būdu 1 (vienerių) metų laikotarpiui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ir veiklai nenaudojamą ilgalaikį turtą – pripučiamą atrakcionų parką (toliau – Vandens batutas; inventorinis Nr. 488078) pramogų veiklai vykdyti. Įsigijimo vertė 68970,00 Eur. Pradinė nuomos kaina 1436,88 Eur per mėnesį.

2. Nustatyti papildomas nuomos sąlygas:

2.1. Vandens batutas turi būti įrengtas Pastovio ežere prie Molėtų miesto paplūdimio, esančio Turgaus g. 10;

2.2. teikti Vandens batuto paslaugą ne trumpiau kaip 3 mėn. per metus;

2.3. užtikrinti Vandens batuto naudojimą, saugojimą ir priežiūrą nuo turto perdavimo-priėmimo akto pasirašymo dienos;

2.4. užtikrinti saugų Vandens batuto naudojimą;

2.5. užtikrinti paslaugos gavėjų saugumą;

2.6. turėti kvalifikuotą personalą paslaugai teikti;

2.7. apdrausti paslaugos gavėjus civilinės atsakomybės draudimu;

2.8. nuomos sutartis nuomotojo reikalavimu nutraukiama neįvykdžius ar netinkamai įvykdžius bent vieną 2 punkte nustatytą sąlygą, įspėjus nuomininką raštu dėl nuomos sutarties nutraukimo prieš du mėnesius. Nutraukus sutartį šiame papunktyje nustatytais pagrindais, nuomotojas turi teisę pareikalauti atlyginti nuostolius. Šalys susitaria, jog minimalūs, neįrodinėtini ir neginčytini nuomotojo patirti nuostoliai sudarys 1000 (tūkstantį) Eur, jeigu nuomotojas neįrodys, kad patyrė didesnių nuostolių.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras